**אבו עוביידה** (בערבית: **أبو عبيدة**) הוא כינויו של דובר גדודי עז א-דין אל-קסאם, הזרוע הצבאית של ארגון הטרור הפלסטיני האסלאמיסטי חמאס.

פרטים אישיים
------------

שמו האמיתי של אבו עוביידה היה חסוי במשך זמן רב עד שבמהלך מלחמת חרבות ברזל חשף צה"ל את שמו - חד'יפה כחלות, וכך גם פרטיו האישיים. הוא נוהג להופיע תמיד עם כאפייה המכסה את פניו. במהלך שנת 2014, כלי התקשורת בישראל חשפו לכאורה את שמו האמיתי - **חד'יפה סמיר עבדאללה אל-כחלות** - ותמונתו. מנגד טענו גדודי עז א-דין אל-קסאם שהאדם שבתמונה איננו אבו עוביידה, והתמונה אינה תמונתו. המנהיג הבכיר של גדודי עז א-דין אל-קסאם הצהיר בתקשורת שאבו עוביידה לעולם לא יחשוף את זהותו האמיתית בתקשורת, וכי רק מספר קטן של אנשים יודעים מיהו באמת.

הבחירה בשם הבדוי "אבו עוביידה" מתייחסת כנראה לאבו עוביידה בן אל-ג'ראח, אחד מעשרת מלוויו הראשונים של הנביא מוחמד, אשר שימש כמפקד של כוחות ח'ליפות ראשידון ואשר הוביל את הכיבושים של דמשק, ירושלים, חומס ושאר ערי הלבנט במהלך המאה ה-7.

הצהרות
------

הופעתו הראשונה של אבו עוביידה בתקשורת הייתה ב-2006, כאשר הודיע על חטיפתו של החייל הישראלי גלעד שליט.

ביוני 2020, בתגובה לתוכניות ישראליות לספח רשמית חלקים מיהודה ושומרון, הצהיר אבו עוביידה בתקשורת ש"כוחות ההתנגדות יגנו נאמנה על העם הפלסטיני", ונשבע "לגרום לאויב לנשוך את אצבעותיו בצער על החלטה כה חוטאת". הוא תיאר את התוכניות הישראליות כ"הכרזת מלחמה".

במהלך מבצע שומר החומות הצהיר אבו עוביידה בתקשורת כי הפגיעה בתל אביב, ירושלים, דימונה, אשדוד, אשקלון ובאר שבע "קלה לנו אפילו יותר משתיית מים", והכריז כי "אין קווים אדומים בתגובה לתוקפנות". לאחר שהושג הסכם הפסקת אש, אמר: "בעזרת האל הצלחנו להשפיל את האויב, את ישותו השברירית ואת צבאו האכזרי".

בספטמבר 2021, לאחר שארבעה מתוך ששת הנמלטים מבית הסוהר גלבוע נעצרו מחדש על ידי ישראל, הצהיר אבו עוביידה בתקשורת כי לא יתקיימו חילופי שבויים עתידיים עם ישראל מבלי שהאסירים הנמלטים מבית הסוהר גלבוע ישוחררו.

בתגובה לקריאות בישראל לחסל את מנהיג חמאס יחיא סינוואר, ובעקבות מספר התקפות פלסטיניות על ישראלים במאי 2022, הצהיר אבו עוביידה בתקשורת שאם "האויב והנהגתו הכושלת" יפגעו בסינואר, הפעולה תשחרר "רעידת אדמה אזורית ותגובה חסרת תקדים".

ביוני 2022 הצהיר אבו עוביידה בתקשורת כי מצבו הרפואי של אחד השבויים הישראלים בעזה הידרדר. מאוחר יותר פרסמו גדודי אל-קסאם סרטון המראה כי השבוי המדובר הוא הישאם א-סייד.

באוקטובר 2023, במהלך מלחמת חרבות ברזל, הצהיר אבו עוביידה בתקשורת שכל הפצצה ללא אזהרה מצד ישראל תיענה בהוצאה להורג של בן ערובה. במהלך המלחמה הוציא הודעות יומיות, אך מאז ה-23 בנובמבר לא הופיע באופן פומבי בקול או בוידיאו, ואוהדיו חוששים כי נהרג או נפצע בתקיפות צה"ל בשג'אעיה. אך לאחר כשלושה שבועות, יצא קטע קול בלבד המעיד לכאורה על השרדותו. ההנחה היא כי נפגע בפניו באותה התקיפה באופן שלא יוכל להופיע בפומבי. ב16 בפבואר 2024 הופצה הקלטת קול של נאומו לאחר יותר מחודש מהופעתו האחרונה, בהקלטה אין פרטים המעידים כי ההקלטה בוצעה בזמן האחרון מלבד דבריו כי היום ה133 למלחמה, דבר שיתכן והוכן מראש.

במהלך המלחמה פורסם כי חוסלה אשתו וביתו הותקף על ידי צה"ל.[דרוש מקור] ב-15 באוקטובר חמאס הוציא הודעה כי אין אמת בדיווח על מותם של אשת אבו עבידה וילדיהם, וכי ההרוגים הם אשתו וילדיו של אחמד קניטה המכונה גם הוא אבו עבידה.

הערות שוליים
------------

1. ↑  "What about Hamas? Question snarls peace bid". *NBC News* (באנגלית). 7 באוקטובר 2009. נבדק ב-2022-07-02. `{{cite web}}`:  (עזרה)
2. ↑  מסר מאיים לבכיר החמאס: צה"ל חשף בפומבי את פניו של דובר הזרוע הצבאית, באתר ‏מאקו‏, 25 באוקטובר 2023
3. ↑  רועי קייס, ישראל חשפה את דובר הזרוע הצבאית?, באתר ynet, 25 ביולי 2023
4. ↑  Press, Zamn (25 ביולי 2014). "القسام: صورة أبو عبيدة المتداولة غير حقيقية". *zamnpress.com* (בערבית). נבדק ב-2022-07-02. `{{cite web}}`:  (עזרה)
5. ↑  "Hamas Says West Bank Annexation Is 'A Declaration of War,' Israel 'Will Regret It'". *Haaretz* (באנגלית). נבדק ב-2022-07-03.
6. ↑  Episkopos, Mark (2021-05-13). "Is Israel's Iron Dome Enough to Protect It From Hamas?". *The National Interest* (באנגלית). נבדק ב-2022-07-02.
7. ↑   "שכל היהודים ימותו בבת אחת": כך זה נראה בצד העזתי, סרטון בערוץ "כאן | חדשות - תאגיד השידור הישראלי", באתר יוטיוב (אורך: 08:02)
8. ↑  Al-Mughrabi, Nidal; Williams, Dan (2021-05-19). "Israel and Hamas agree Gaza truce, Biden pledges assistance". *Reuters* (באנגלית). נבדק ב-2022-07-04.
9. ↑  "With rockets and rhetoric, Hamas seeks to leverage Palestinian prisoner escape". *Washington Post* (באנגלית אמריקאית). ISSN 0190-8286. נבדק ב-2022-07-03.
10. ↑  "Egyptian Officials Mediating to Prevent Gaza Rocket Fire at Israel, Report Says". *Haaretz* (באנגלית). נבדק ב-2022-07-03.
11. ↑  "Isreali prisoner's health is deteriorating: Al-Qassam".(הקישור אינו פעיל)
12. ↑  "Hamas video claims to show captive Israeli". *BBC News* (באנגלית). 2022-06-28. נבדק ב-2022-07-03.
13. ↑  "Hamas threatens to kill a civilian hostage every time Israel hits Gaza civilians 'without warning'". *NBC News* (באנגלית אמריקאית). ISSN 0190-8286. נבדק ב-2023-10-11.
14. ↑  אבו עלי אקספרס, לאן נעלם אבו עבידה, דובר הזרוע הצבאית של חמאס?, באתר Telegram
15. ↑  أبو عبيدة كتائب القسام, Telegram
16. ↑  אבו עלי אקספרס, באתר Telegram
17. ↑  אבו עלי אקספרס, חמאס מוציא הבהרה רשמית: אין אמת בדיווח על מותם של אשת אבו עבידה, וילדיהם. באתר Telegram